Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: ugyanakkor nincsenek: a helyi önkormányzatokról szóló 1990. évi LXV. törvény (a továbbiakban: Ötv.) tiltó
Paragraph Index: 1198

(4) bekezdése ugyanis a nemzeti és etnikai kisebbségek (ezek közösségei) részére biztosítja az önkormányzáshoz való alapjogot, míg a választójog általánosságát és egyenlõségét deklaráló rendelkezés [70. § (1) bekezdés], az Alkotmány szövegének egyszerû, ám könnyen félrevezetõ nyelvtani értelmezésébõl arra lehetett következtetni, hogy „a Magyar Köztársaság területén élõ minden nagykorú magyar állampolgár” a kisebbségi önkormányzati választásokon (is) választható és választó, tehát passzív és aktív választójoggal rendelkezõ polgár. Az idézett alkotmányos szabályok logikai és rendszertani értelmezése alapján ugyanakkor nyilvánvaló, hogy a kisebbségi önkormányzati választásokon való részvétel joga nem a magyar választópolgárokat általában megilletõ alapjog, hanem az a kisebbséghez tartozók speciális – az önkormányzáshoz fûzõdõ jog érvényesülését szolgáló – közjogi szerepvállalását teszi lehetõvé. Az alaptörvény rendelkezései közti ellentmondást az Országgyûlés a 2002. december 17-én elfogadott alkotmánymódosítással oldotta fel.6 Amennyiben az Európai Unióhoz történõ csatlakozásról szóló nemzetközi szerzõdést kihirdetõ törvénnyel egyidejûleg hatályba lépnek ezek a rendelkezések, megszûnik tehát „az alkotmányos alapja” a választójog általánosságának a kisebbségi önkormányzati választásokon, illetõleg egy átláthatóbb, egyértelmûbb jogi szabályozás lép érvénybe. A jövõre nézve („de lege ferenda”) biztosított tehát a feltétele annak, hogy az Alkotmány végrehajtásáról rendelkezõ törvények eltérõen szabályozzák a választójogosultság kérdését a helyi és a kisebbségi önkormányzatok esetében. A választójog általánosságán alapuló kisebbségi önkormányzati rendszer sérti a kisebbségi közösségek alkotmányos alapjogának érvényesülését, mert így nem biztosítható, hogy maga az érintett közösség válassza meg a 5 Jászladányban – mint az a sajtóból is valószínûleg közismert – az öt fõs kisebbségi önkormányzat képviselõ-testületében négy olyan személy szerzett mandátumot, akik általuk deklaráltan sem tartoztak a roma közösséghez. 6 Az Alkotmány – az Európai Unióhoz történõ csatlakozás napján hatályba lépõ – új 70. § (1) bekezdése a következõ rendelkezést tartalmazza: „70. § (1) A Magyar Köztársaság területén lakóhellyel rendelkezõ minden nagykorú magyar állampolgárt megilleti az a jog, hogy az országgyûlési képviselõk választásán választó és választható legyen, valamint országos népszavazásban és népi kezdeményezésben részt vegyen.” Mint látható az Alkotmány szövegébõl kikerült a kisebbségi önkormányzati választásokra utaló – téves jogértelmezésre okot adó – rendelkezés. képviseletét ellátó önkormányzat tagjait. Nem garantálható ugyanis, hogy a kisebbségi önkormányzati választásokon csak olyan jelöltek indulhassanak, akik ténylegesen ahhoz a közösséghez tartoznak, melynek képviseletére vállalkoztak. A megoldást az jelentheti, ha az Országgyûlés a választójogi szabályozást összhangba hozza az Alkotmány új rendelkezéseivel, de ez a kisebbségi politika és joganyag terén koncepcióváltást igényel. Az új koncepció elfogadása érdekében szeretnénk felidézni az alábbiakat: A Nektv. az Ötv.-hez igazodóan külön kiemeli, hogy „az önkormányzatok a demokratikus rendszer alapját képezik, a kisebbségi önkormányzatok létrehozását, tevékenységét és az ezáltal megvalósuló kulturális autonómiát az Országgyûlés a kisebbségek sajátos jogérvényesítése egyik legfontosabb alapfeltételének tekinti”. A jogalkotó tehát a Nektv. elfogadásával meghatározta azt a 13 jogi értelemben vett kisebbséget, amelyet a Magyar Köztársaság területén legalább egy évszázada honos népcsoportnak tekintünk, tagjai magyar állampolgárok és a lakosság többi részétõl saját nyelve és kultúrája, hagyományai különböztetik meg, „egyben olyan összetartozástudatról tesz bizonyságot, amely mindezek megõrzésére, történelmileg kialakult közösségeik érdekeinek kifejezésére és védelmére irányul”7 . A jogalkotó ugyanakkor kifejezetten kizárta a törvény hatálya alól a menekülteket, a bevándorlókat, a letelepedett külföldi állampolgárokat és a hontalanokat.8 A 2002. évi kisebbségi önkormányzati választások alkalmával figyeltünk fel elõször arra, hogy a kisebbségi önkormányzatok létrehozásában nemcsak hogy nem a kisebbségi közösséghez tartozók, hanem nem magyar állampolgárok is részt vesznek. A választójogi szabályok ugyanis lehetõvé teszik a bevándoroltak – illetõleg újabb terminológiával élve a letelepedettek – részére az önkormányzati választásokon való részvételt. Tekintettel arra, hogy a települési önkormányzati és a helyi kisebbségi önkormányzati választások megtartására térben és idõben azonos alkalommal került sor, elõfordulhatott az is, hogy a Magyarországon letelepedett, de a magyar állampolgárságot meg nem szerzett – kínai, vietnami, mongol, orosz stb. nemzetiségû – személyek részt vettek a kisebbségi önkormányzatok megalakításában is.9 A helyzet abszurditása nem szorul bõvebb bizonyításra, hiszen az önkormányzatiság lényegét kérdõjelezi meg, ha nem az érintettek választhatják meg legális képviseleteiket, ebben az esetben pedig olyanok, akik nemcsak hogy speciális kisebbségi, de még a magyar állampolgárságból fakadó („általános”) jogokkal sem rendelkeznek. 1.2. A 2002. évi kisebbségi önkormányzati választások értékelése A 2002. évi kisebbségi önkormányzati választások tapasztalatainak bemutatása érdekében szükségesnek tûnik a korábbi, 1998-ban lefolytatott országgyûlési biztosi vizsgálat fõbb megállapításainak felidézése is. A nemzeti és etnikai kisebbségek önkormányzatai a kisebbségi közösségek önigazgatásának szervei, és a kisebbségi jogok érvényesülésének intézményi garanciái. A kisebbségi önkormányzati rendszer közjogi jellegének egyik fõ eleme, hogy választás útján jön létre. A választás ugyanakkor nem csupán a kisebbségi önkormányzatok megalakításának törvényben rögzített módja, hanem a választói akarat kifejezésének eszközeként fontos legitimációs szerepe is van. A kisebbségi önkormányzati rendszerrel szembeni alapvetõ alkotmányos követelmény maga az önkormányzatiság, vagyis az, hogy az adott közösség hozza létre a képviseletét ellátó testületet. A kisebbségi önkormányzati választások legálisak, ha azok a jogszabályi elõírásoknak megfelelõen zajlanak. Ezek azonban csak akkor tekinthetõk teljes mértékben legitimnek, ha megalakulásuk a választás folyamatán keresztül visszavezethetõ az általuk képviselt kisebbségi közösséghez. Az 1998. évi választásokon tapasztalt visszásságok bizonyították, hogy a jogi szabályozás hiányosságai következtében olyan személyek is kisebbségi önkormányzati mandátumot szerezhettek, akiket az érintett közösség nem sorolt a tagjai közé.10 A nemzeti és etnikai kisebbségi jogok országgyûlési biztosa az 1998. évi választásokat követõen javaslatokat fogalmazott meg a kisebbségi jogokkal kapcsolatos visszásságok megelõzése érdekében. Megállapította, hogy a 7 Lásd: Nektv. 1. § (2) bekezdését. 8 E beszámoló keretei között nem bocsátkozhatunk annak részletes elemzésébe, hogy a törvény személyi hatályának a meghatározása igazságos-e vagy sem, illetõleg az nem tekinthetõ-e az alkotmányos jogok érvényesülése szempontjából bizonyos értelemben önkényesnek. 9 A probléma annál is inkább visszásnak minõsíthetõ, mert a Nektv. 2. §-a kifejezetten kizárja a törvény hatálya alól – így a kisebbségi önkormányzáshoz fûzõdõ jog gyakorlásából is – a menekülteket, a bevándorlókat, a letelepedett külföldi állampolgárokat és a hontalanokat. Ettõl függetlenül kétségtelen tapasztalati tény, hogy a hazánkban élõ jelentõs számúnak tekinthetõ kínai kolóniák külön törvényi garanciák nélkül is kiválóan megszervezték közösségi életüket, és a körükben megvalósuló „önszervezõdés” hatékony védelmet nyújt az asszimiláció ellen. 10 A választójog általánossága miatt nem biztosított, hogy a képviselõk ténylegesen attól a közösségtõl kapják megbízatásukat, melynek képviseletére vállalkoznak. jogszabályi rendelkezések nem garantálják a kisebbségek önkormányzáshoz való jogának érvényesülését, ezért törvénymódosítást tartott szükségesnek az alábbi „kívánalmak” figyelembevételével: • a kisebbségi önkormányzati választáson lehetõleg csak az adott kisebbséghez tartozó állampolgárok gyakorolhassák választójogukat; • a kisebbségi önkormányzat tagjai nagy valószínûséggel az adott kisebbséghez tartozó állampolgárok legyenek; • az országos kisebbségi önkormányzatot választó elektori gyûlés megtartásának a szabályait meg kell változtatni. Jogalkotási javaslataink egy része megvalósult a Nektv., a helyi önkormányzati képviselõk és polgármesterek

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes